Pozivamo sve roditelje djece zrele za upis u OŠ da dođu na upise djece u 1.razred OŠ Bistra prema sljedećem rasporedu:

PŠ Gornja Bistra **8.6.2022.  (srijeda) 15 - 16h**

PŠ Jablanovec **8.6.2022. (srijeda) 15 – 17h**

Matična škola **10.6.2022. (petak) 15 – 17.30h**

Na upise nije potrebno dovoditi djecu već dolazi samo jedan od roditelja.

Sva djeca koja po upisnom području pripadaju područnoj školi upisuju se u područnim školama kojima pripadaju po mjestu stanovanja neovisno o zamolbama za premještaj u matičnu školu.

Roditelji čija djeca nisu procjenjivana u OŠ Bistra na upise trebaju donijeti Potvrdu o zrelosti djeteta za upis u OŠ (Obrazac 5) – izdaje ju škola u kojoj je dijete procjenjivano i Potvrdu o promjeni prebivališta za dijete ukoliko je dijete naknadno prijavljeno na upisnom području OŠ Bistra (područje Općine Bistra, Ivanca i Jablanovca).

Za djecu koja nemaju prijavljeno prebivalište na našem upisnom području, roditelji u školu trebaju predati Zahtjev za upis djeteta izvan upisnog područja sa potpisom oba roditelja (obrazac zahtjeva nalazi se u prilogu ove obavijesti). Upisi za tu djecu vršit će se naknadno u posebno dogovorenom terminu po završetku razmatranja zahtjeva.

Molimo roditelje da na upise ponesu kemijsku olovku. Roditelji koji žele da djeca pohađaju program produženog boravka, zahtjevu za boravak kojeg će dobiti u školi prilažu sljedeće dokumente da bi ostvarili pravo prednosti pri upisu u program produženog boravka:

1. Potvrdu o prebivalištu djeteta (ukoliko je prebivalište na području Općine Bistra)
2. Potvrdu o prebivalištu oba roditelja (ukoliko je prebivalište roditelja na području Općine Bistra)
3. Potvrdu o zaposlenju oba roditelja

Roditelji za čiju djecu je preporučena odgoda upisa ne dolaze na upis već čekaju odluku Stručnog povjerenstva Upravnog odjela za odgoj i obrazovanje Zagrebačke županije.